Câte reclamații au făcut românii în platforma NoFake: Au fost eliminate peste 3500 de materiale deepfake care puneau în pericol integritatea alegerilor
Ministrul Digitalizării, Bogdan Ivan, a prezentat joi primele date privind numărul de reclamații făcute de români în platforma NoFake, prin care statul comunică direct cu Facebook, TikTok și Google și solicită să fie eliminat rapid conținutul audio/video manipulat digital (deepfake) inadecvat. „Peste 3500 de materiale audio-video care puneau în pericol integritatea alegerilor au fost eliminate pana în acest moment”, a spus Ivan.